**คนอึดต้องกลับมาอึด 2** (อังกฤษ: RED 2) เป็นภาพยนตร์โลดโผน/ตลกอเมริกันปี ค.ศ. 2013 และเป็นภาพยนตร์ต่อจาก *คนอึดต้องกลับมาอึด* ในปี ค.ศ. 2010 กำกับโดยดีน พาริซอต โดยอิงจากหนังสือการ์ตูนเรื่อง *RED* นำแสดงโดยบรูซ วิลลิส, จอห์น มัลโควิช, แมรี-หลุยส์ พาร์เกอร์, แคเธอรีน ซีตา-โจนส์, อี บย็อง-ฮ็อน, แอนโทนี ฮ็อปกินส์และเฮเลน เมียร์เรน ออกฉายในโรงภาพยนตร์สหรัฐเมื่อวันที่ 19 กรกฎาคม ค.ศ. 2013 และฉายในโรงภาพยนตร์ไทยเมื่อวันที่ 18 กรกฎาคม ค.ศ. 2013

เรื่องย่อ
---------

3 ปีหลังจากเหตุการณ์ในภาคแรก แฟรงก์ โมเสสพยายามกลับไปใช้ชีวิตตามปกติกับซาราห์ รอสส์ แฟนสาว แฟรงก์พบกับมาร์วิน บ็อกส์ เพื่อนเก่าซึ่งบอกเขาว่าตอนนี้มีคนกำลังจับตาดูอยู่แต่แฟรงก์ไม่เชื่อ หลังพบกันครั้งที่สอง รถของมาร์วินถูกระเบิด ถึงแม้ว่าแฟรงก์จะไม่เชื่อว่ามาร์วินตาย แต่เขากับซาราห์ก็ไปร่วมงานศพของมาร์วิน หลังงานศพ แฟรงก์พบว่ามีเจ้าหน้าที่ต้องการพาตัวเขาไปสอบสวน ระหว่างการสอบสวน มีหน่วยปฏิบัติการพิเศษนำโดยแจ็ก ฮอร์ตันบุกเข้ามาในห้องสอบสวนและฆ่าทุกคนยกเว้นแฟรงก์ ฮอร์ตันขู่แฟรงก์ว่าจะทรมานซาราห์หากเขาไม่ยอมบอกข้อมูล แฟรงก์หนีไปได้และฆ่าหน่วยปฏิบัติการพิเศษหลายคน ก่อนที่มาร์วินซึ่งแกล้งตายจะมาช่วย โดยมีซาราห์มาด้วย

มาร์วินบอกแฟรงก์ว่าตอนนี้ทั้งคู่ถูกหมายหัวเพราะมีส่วนเกี่ยวข้องกับปฏิบัติการไนท์เชด ซึ่งเป็นปฏิบัติการลับที่มีเป้าหมายระเบิดสหภาพโซเวียตสมัยสงครามเย็น ด้านฮอร์ตันแจ้งต่อสาธารณชนว่าแฟรงก์และพวกเป็นผู้ก่อการร้ายและต้องถูกกำจัด วิกตอเรียโทรหาแฟรงก์เพื่อบอกว่า MI6 จ้างเธอมาฆ่าแฟรงก์ ด้านฮอร์ตันจ้างฮาน นักฆ่ารับจ้างมือหนึ่งที่มีความแค้นกับแฟรงก์ให้มาทำงาน

แฟรงก์ มาร์วินและซาราห์ขโมยเครื่องบินของฮานและบินที่ไปที่ปารีสเพื่อหาตัวชายที่มีฉายาว่า "เจ้ากบ" เมื่อไปถึงปารีส ทั้งหมดพบกับแคทยา สายลับรัสเซียและอดีตคนรักของแฟรงก์ เธอบอกว่ากำลังสืบเรื่องไนท์เชดเหมือนกันและขอร่วมล่าตัวเจ้ากบ แต่เจ้ากบไหวตัวทันและพยายามหลบหนี แต่แฟรงก์และแคทยาจับตัวเขาไว้ได้ ซาราห์ล่อลวงเจ้ากบจนเขายอมมอบกุญแจไขกล่องนิรภัย ต่อมาแคทยาวางยาแฟรงก์และขโมยกุญแจไป แต่มาร์วินบอกว่านั่นเป็นกุญแจปลอม ของจริงยังอยู่กับเขา แฟรงก์ มาร์วินและซาราห์พบว่าในกล่องนิรภัยมีเอกสารที่ชี้ไปถึงดร. เอ็ดเวิร์ด เบลีย์ นักฟิสิกส์สติเฟื่องผู้สร้างระเบิดไนท์เชด ทั้งหมดพบว่าเบลีย์ยังมีชีวิตอยู่และถูกคุมขังอยู่ในคุกลับสำหรับผู้ป่วยจิตเวชในลอนดอน ระหว่างทางไปลอนดอน ทั้งหมดพบกับวิกตอเรียซึ่งช่วยจัดฉากการตายให้ทุกคน แฟรงก์ วิกตอเรีย มาร์วินและซาราห์ลอบเข้าไปในคุกลับและพาตัวเบลีย์ออกมา เบลีย์บอกว่าระเบิดยังอยู่ในมอสโก ทั้งหมดจึงไปที่มอสโก ส่วนวิกตอเรียถูก MI6 จับตัว

เบลีย์บอกว่าระเบิดซ่อนอยู่ในพระราชวังเครมลิน ทั้งหมดจึงลอบเข้าไปในเครมลินและพบระเบิดที่ทำจากปรอทแดง แต่ก่อนจะหนีออกมา ทั้งหมดถูกแคทยาขัดขวางแต่แฟรงก์พยายามเกลี้ยกล่อมเธอ ทั้งหมดร่วมฉลองที่นำระเบิดออกมาได้โดยแฟรงก์ได้รับโทรศัพท์จากวิกตอเรียที่หนีจาก MI6 มาได้ เธอเตือนว่าเบลีย์ถูกจับเพราะจะใช้ระเบิด ไม่ใช่จะขายระเบิด ฉับพลันเบลีย์จ่อปืนที่แฟรงก์และอธิบายเรื่องทั้งหมด รวมถึงร่วมกับฮอร์ตันเพื่อสร้างระเบิด เบลีย์ยิงแคทยาตายและโยนความผิดให้แฟรงก์ก่อนจะหลบหนีไปกับฮอร์ตัน ฮอร์ตันซ้อนแผนโดยชิงระเบิดและตั้งใจจะขังเบลีย์ไว้จนตาย แต่ระหว่างการเดินทางด้วยเครื่องบิน เบลีย์ฉีดยาต้านพิษให้ตัวเองกับฮอร์ตันก่อนจะใช้แก๊สพิษฆ่าทุกคนบนเครื่อง ทั้งสองบินไปที่สถานทูตอิหร่านในลอนดอน ด้านแฟรงก์สู้กับฮานก่อนจะเกลี้ยกล่อมให้เขาช่วยจับเบลีย์และหยุดระเบิด

ซาราห์ล่อลวงทูตอิหร่านและจับเขาเป็นตัวประกัน ด้านมาร์วินวางระเบิดห้องน้ำเพื่อให้แฟรงก์และฮานที่ปลอมตัวเป็นช่างประปาเข้ามา ทั้งหมดพบว่าเบลีย์ฆ่าฮอร์ตันและทำให้ระเบิดทำงานแล้ว ระหว่างยิงสู้กับเจ้าหน้าที่สถานทูต เบลีย์จับตัวซาราห์และหนีไปที่สนามบิน แฟรงก์ มาร์วิน ฮานและวิกตอเรียนำระเบิดไล่ตามเบลีย์ไป โดยแฟรงก์นำระเบิดขึ้นเครื่องบินก่อนเผชิญหน้ากับเบลีย์ เบลีย์ยอมปล่อยตัวซาราห์และสั่งให้แฟรงก์นำระเบิดลงไป แฟรงก์ ซาราห์ มาร์วิน ฮานและวิกตอเรียยืนมองเครื่องบินของฮานที่เบลีย์ใช้หลบหนีบินไปก่อนจะระเบิดเป็นลูกไฟขนาดใหญ่ ภายหลังมีการเฉลยว่าแฟรงก์แอบซ่อนระเบิดในเครื่องก่อนเผชิญหน้ากับเบลีย์ ฮานโวยวายที่แฟรงก์ระเบิดเครื่องบินของเขา

ภาพยนตร์จบลงเมื่อแฟรงก์ มาร์วินและซาราห์ฉลองในภารกิจที่การากัส

นักแสดง
-------

| บทบาท | นักแสดง | พากย์ไทย ไทย |
| --- | --- | --- |
| ฟรานซิส "แฟรงก์" โมเสส | บรูซ วิลลิส | ปริภัณฑ์ วัชรานนท์ |
| มาร์วิน บ็อกส์ | จอห์น มัลโควิช | สุภาพ ไชยวิสุทธิกุล |
| ซาราห์ รอสส์ | แมรี-หลุยส์ พาร์เกอร์ | อรนุช ลาดพันนา |
| แคทยา เปโตรโควิช | แคเธอรีน ซีตา-โจนส์ | สุรพร ใจรัก |
| ฮาน โช บาย | อี บย็อง-ฮ็อน | อรรคพล วิมลพัชร |
| ดร. เอ็ดเวิร์ด เบลีย์ | แอนโทนี ฮ็อปกินส์ | เกรียงศักดิ์ เหรียญทอง |
| วิกตอเรีย วินสโลว์ | เฮเลน เมียร์เรน | อรนุช ลาดพันนา |
| แจ็ก ฮอร์ตัน | นีล แม็กโดโนห์ | สุภาพ ไชยวิสุทธิกุล |
| "เจ้ากบ" | เดวิด ธิวลิส | เกรียงศักดิ์ เหรียญทอง |
| อีวาน ซิมานอฟ | ไบรอัน ค็อกซ์ | ปริภัณฑ์ วัชรานนท์ |
|

อ้างอิง
-------

1. ↑  "Alan Silvestri to Score 'Red 2′". *FilmMusicReporter.com*.
2. ↑  "*RED 2* (12A)". *British Board of Film Classification*. 2013-07-09. สืบค้นเมื่อ 2013-07-09.
3. ↑  Kaufman, Andy (July 18, 2013). "'The Conjuring' to scare off pricey 'R.I.P.D.' on crowded weekend". *Los Angeles Times*.
4. ↑  "Red 2". *Box Office Mojo*. Amazon.com. สืบค้นเมื่อ 2013-07-19.`{{cite web}}`: CS1 maint: url-status (ลิงก์)

แหล่งข้อมูลอื่น
---------------

* เว็บไซต์ทางการ
* *RED 2* ที่อินเทอร์เน็ตมูวีเดตาเบส
* *RED 2* ที่สยามโซน
* *RED 2* ที่บ็อกซ์ออฟฟิศโมโจ
* *RED 2* ที่รอตเทนโทเมโทส์
* *RED 2* ในเมทาคริติก

| * ด
* ค
* ก
ภาพยนตร์คนแสดงที่สร้างจากดีซีคอมิกส์ |
| --- |
| ภาพยนตร์ฉายเป็นตอน | 
* *แอดเวนเจอส์ออฟกัปตันมาร์เวล*
* *สปายสแมชเชอร์*
* *แบทแมน*
* *ฮ็อป แฮร์ริแกน*
* *เดอะวิจิแลนติ*
* *ซูเปอร์แมน*
* *คองโก บิลล์*
* *แบทแมนแอนด์โรบิน*
* *อะตอนแมน เวอร์ซัส ซูเปอร์แมน*
* *แบล็กฮอว์ก*

 |
| ภาพยนตร์เดี่ยว | 
* *ซูเปอร์เกิร์ล* (1984)
* *สตีล จอมพลังพันธุ์เหล็ก* (1997)
* *แคตวูแมน* (2004)
* *คนพิฆาตผี* (2005)
* *ศึกซูเปอร์ฮีโร่พันธุ์มหากาฬ* (2009)
* *โจนาห์ เฮ็กซ์ ฮีโร่หน้าบากมหากาฬ* (2010)
* *กรีน แลนเทิร์น* (2011)
* *โจ๊กเกอร์* (2019)
* *ทีมนกผู้ล่า กับฮาร์ลีย์ ควินน์ผู้เริดเชิด* (2020)
* *แบล็ค แอดัม* (2022)
* *เดอะ แฟลช* (2022)

 |
| แฟรนไชส์ | 

|  |  |
| --- | --- |
| อะควาแมน | 
* *อควาแมน เจ้าสมุทร*
* *อควาแมนแอนด์เดอะลอสต์คิงดอม*

 |
| แบทแมน | 

|  |  |
| --- | --- |
| 1960s | 
* *ไอ้มนุษย์ค้างคาว*

 |
| 1980s–1990s | 
* *แบทแมน*
* *แบทแมน รีเทิร์นส ตอน ศึกมนุษย์เพนกวินกับนางแมวป่า*
* *แบทแมน ฟอร์เอฟเวอร์ ศึกจอมโจรอมตะ*
* *แบทแมน & โรบิน*

 |
| 2000s–2010s | 
* *แบทแมน บีกินส์*
* *แบทแมน อัศวินรัตติกาล*
* *แบทแมน อัศวินรัตติกาลผงาด*

 |
| 2020s | 
* *เดอะ แบทแมน*

 |

 |
| ชาแซม | 
* *ชาแซม!*
* *ฟิวรีออฟเดอะก็อดส์*

 |
| ซุยไซด์สควอด | 
* *ทีมพลีชีพ มหาวายร้าย*
* *เดอะ ซุยไซด์ สควอด*

 |
| ซูเปอร์แมน | 

|  |  |
| --- | --- |
| 1950s | 
* *ซูเปอร์แมนแอนด์เดอะโมล์เม็น*
* *แสตมป์เดย์ฟอร์ซูเปอร์แมน*

 |
| 1970s–2000s | 
* *ซูเปอร์แมน*
* *ซูเปอร์แมน 2*
	+ *เดอะริชาร์ด ดอนเนอร์คัต*
* *ซูเปอร์แมน 3*
* *ซูเปอร์แมน 4*
* *ซูเปอร์แมน รีเทิร์น*

 |
| 2010s | 
* *บุรุษเหล็กซูเปอร์แมน*
* *แบทแมน ปะทะ ซูเปอร์แมน แสงอรุณแห่งยุติธรรม*
* *จัสติซ ลีก*
	+ การสร้าง
	+ *จัสติซ ลีก ของ แซ็ก สไนเดอร์*

 |

 |
| สวอมป์ติง | 
* *สวอมป์ติง*
* *เดอะรีเทิร์นออฟสวอมป์ติง*

 |
| วันเดอร์วูแมน | 
* *วันเดอร์ วูแมน*
* *วันเดอร์ วูแมน 1984*

 |

 |
| ในเครือดีซี | 

|  |  |
| --- | --- |
| ภาพยนตร์เดี่ยว | 
* *ดับแค้นจอมคนเพชฌฆาต* (2002)
* *เดอะ ลีค มหัศจรรย์ชน คนพิทักษ์โลก* (2003)
* *คนประวัติเดือด* (2005)
* *เพชฌฆาตหน้ากากพญายม* (2006)
* *เดอะ ฟาวเทน อมตะรักชั่วนิรันดร์* (2006)
* *ศึกมหัศจรรย์ ปาฏิหาริย์รักจากดวงดาว* (2007)
* *ฮีโร่หน้ากากดำพันธุ์มหากาฬ* (2008)
* *โคตรทีม อ.ต.ร. แพ้ไม่เป็น* (2010)
* *แม่บ้านพันธุ์ระห่ำ* (2019)

 |
| คนอึดต้องกลับมาอึด | 
* *คนอึดต้องกลับมาอึด*
* *คนอึดต้องกลับมาอึด 2*

 |

 |
| ดูเพิ่ม | 
* ดีซีฟิล์ม
* จักรวาลขยายดีซี
* รายชื่อโครงการของดีซีคอมิกส์ที่ไม่ได้สร้าง
	+ ภาพยนตร์

 |
| 
* ***s หมายถึง ช่วงทศวรรษ***

 |